ՀԱՎԵԼՎԱԾ ԹԻՎ 1

 Հայաստանի Հանրապետության Շիրակի մարզի Ախուրյան համայնքի ավագանու

 2020 թվականի հունիսի 29-ի թիվ 25-Ն որոշման

**ԿԱՆՈՆԱԿԱՐԳ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ ԳՅՈՒՂԱՏՆՏԵՍԱԿԱՆ ՏԵԽՆԻԿԱՆԵՐԻ ԱՃՈՒՐԴՈՎ ՕՏԱՐՄԱՆ ԱՃՈՒՐԴԱՅԻՆ ՀԱՆՁՆԱԺՈՂՈՎԻ (ԱՃՈՒՐԴԻ ԿԱԶՄԱԿԵՐՊԻՉ) ԳՈՐԾՈՒՆԵՈՒԹՅԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**

1.Սույն կանոնակարգով սահմանվում է Հայաստանի Հանրապետության Շիրակի մարզի Ախուրյան համայնքի սեփականությունը հանդիսացող գյուղատնտեսական տեխնիկաների (հետագայում՝ գույք) աճուրդի միջոցով օտարման աճուրդային հանձնաժողովի գործունեության կանոնները:

2. Աճուրդի կազմակերպիչ է հանդիսանում Հայաստանի Հանրապետության Շիրակի մարզի Ախուրյան համայնքի տեղական ինքնակառավարման մարմինները՝ ի դեմս համայնքի ավագանու 2020 թվականի հունիսի 29-ի <<Հայաստանի Հանրապետության Շիրակի մարզի Ախուրյան համայնքի սեփականությունը հանդիսացող գյուղատնտեսական տեխնիկաների աճուրդով օտարման աճուրդային հանձնաժողովի /աճուրդի կազմակերպման/ գործունության կանոնակարգը հաստատելու մասին>> թիվ 25-Ն որոշմամբ ստեղծված աճուրդային հանձնաժողովը՝ հետևյալ անհատական կազմով`

**հանձնաժողովի նախագահ**`
Արծրունի Իգիթյան - համայնքի ղեկավար,
**հանձնաժողովի անդամներ`**
Լիպարիտ Տիգրանյան -համայնքի ղեկավարի տեղակալ
Սուրեն Աբրահամյան - համայնքի ղեկավարի տեղակալ
                                 - համայնքի ավագանու անդամ,
                                  - համայնքի ավագանու անդամ:

3.Հանձնաժողովը ղեկավարվում է <<Հրապարակային սակարկությունների մասին>>, <<Տեղական ինքնակառավարման մասին>> Հայաստանի Հանրապետության օրենքներով, Հայաստանի Հանրապետության Շիրակի մարզի Ախուրյան համայնքի ավագանու 2020 թվականի հունիսի 29-ի <<Հայաստանի Հանրապետության Շիրակի մարզի Ախուրյան համայնքի սեփականությունը հանդիսացող գյուղատնտեսական տեխնիկաների աճուրդով օտարման աճուրդային հանձնաժողովի /աճուրդի կազմակերպման/ գործունության կանոնակարգը հաստատելու մասին>> թիվ 25-Ն որոշմամբ, սույն կանոնակարգով և այլ իրավական ակտերով:

**II . ԱՃՈՒՐԴԻ ՆԱԽԱՊԱՏՐԱՍՏՄԱՆ ԵՎ ԱՆՑԿԱՑՄԱՆ ՊԱՅՄԱՆՆԵՐԸ**

4. Աճուրդը անցկացնել սակարկությունների ձևով, որի ընթացքում հաղթող ճանաչել այն մասնակցին, որն աճուրդի դրված գույքի համար առաջարկել է առավելագույն բարձր գին:

5. Աճուրդը անցկացնել կանոնոակարգը հաստատելուց հետո մեկամսյա ժամկետում, ժամը 12-00-ին, Հայաստանի Հանրապետության Շիրակի մարզի Ախուրյան գյուղում` համայնքապետարանի շենքում (Հասցե` Ախուրյան համայնք, գ․Ախուրյան, Գյումրու խճուղի շենք 2):

6. Աճուրդի մասին հրապարակային ծանուցումը հրապարակվում է նվազագույնը 2000 տպաքանակ ունեցող մամուլում և http://www.azdarar.am հասցեում գտնվող Հայաստանի Հանրապետության հրապարակային ծանուցումների պաշտոնական ինտերնետային կայքում՝ աճուրդի կայացման օրվանից առնվազն 20 օր առաջ:

7. Աճուրդի հրապարակային ծանուցման մասին հայտարարությունը աճուրդի անցկացման վայրում և համայնքի մարդաշատ այլ վայրերում տեղադրվում է աճուրդի կայացման օրվանից առնվազն 15 օր առաջ: Աճուրդի մասին հրապարակային ծանուցումը` աճուրդի կայացման օրվանից առնվազն մեկ օր առաջ տեղադրվում է աճուրդի կայացման վայրում:

8. Հրապարակային սակարկությունների մասնակից կարող են հանդիսանալ ֆիզիկական և իրավաբանական անձինք, ինչպես նաև համայնքները:

9. Հրապարակային սակարկություններին չեն կարող մասնակցել՝

1) աճուրդային հանձնաժողովի անդամները (աճուրդի կազմակերպիչ),

2) համայնքի ավագանու անդամները,

3) աճուրդավարի երեխաները, ծնողները, ամուսինը, տատը, պապը, եղբայրները և քույրերը, ինչպես նաև աճուրդավարի ամուսնու ծնողները, տատը, պապը, եղբայրները և քույրերը:

10. Աճուրդի մասնակցության վճարի չափը սահմանված է 2000 (երկու հազար) Հայաստանի Հանրապետության դրամ:

11. Աճուրդին կարող են ներկա գտնվել աճուրդի մասնակից չհամարվող այլ անձինք (հետագայում դիտորդ), ովքեր վճարել են մուտքի տոմսի վճարը:

12. Դիտորդների համար մուտքի տոմսի վճարի չափը սահմանվում է 1000 (մեկ հազար) Հայաստանի Հանրապետության դրամ:

12. Աճուրդի մասնակիցները և Դիտորդները, աճուրդի դահլիճում զբաղեցնում են առանձին տեղեր:

13.  Աճուրդի մասնակիցները և Դիտորդները պարտավոր են չխոչընդոտել աճուրդի անցկացմանը և հետևել հետևյալ կանոններին`

1) չհայտնել իրենց դժգոհությունը  որևէ մասնակցի, մասնակից չհամարվող անձի, աճուրդային հանձնաժողովի կամ աճուրդավարի նկատմամբ,

2) չխոսել աճուրդի ընթացքում, բացառությամբ սույն պայմաններով  սահմանված դեպքերի,

3) հարցադրումներ ուղղել աճուրդային հանձնաժողովի նախագահին լոտի աճուրդը սկսվելուց առաջ կամ հետո, իսկ լոտի աճուրդի ընթացքում միայն աճուրդավարի թույլտվությամբ,

4) աճուրդի ընթացքում դուրս չգալ դահլիճից կամ չվերադառնալ դահլիճ,

5) չթաքցնել աճուրդավարի կամ նրա ամուսնու ազգական լինելու հանգամանքը:

14. Աճուրդի դրված գույքի մեկնարկային գինը հաստատված է Հայաստանի Հանրապետության Շիրակի մարզի Ախուրյան համայնքի ավագանու 2020 թվականի ապրիլի 15-ի «Հայաստանի Հանրապետության Շիրակի մարզի Ախուրյան համայնքի համայնքային սեփականություն համարվող, Արևիկ գյուղում գտնվող գյուղատնտեսական տեխնիկաները աճուրդ-վաճառքի միջոցով օտարելու, օտարման մեկնարկային գին սահմանելու մասին» թիվ 16 և որոշմամբ, համաձայն որի՝ աճուրդի դրված գույքի մեկնարկային գինը սահմանված է գյուղատնտեսական տեխնիկաների շուկայական արժեքի գնահատման վերաբերյալ <<Ա. Գ. ԷՍԹԵՅԹ>> սահմանափակ պատասխանատվությամբ ընկերության (Վկայական՝ N ԱԳԳ 190, տրված` «29» դեկտեմբերի 2016 թվական) 2017 թվականի հունիսի 16-ի N 098 հաշվետվությունը:

16. Աճուրդի մասնակցի համար գնային առաջարկի նվազագույն հավելման չափը սահմանվում է մեկնարկային գնի 5 տոկոսի չափով։

17. Աճուրդի նախավճարի չափը սահմանվում է մեկնարկային գնի 5 տոկոսի չափով, որի վճարումից հետո աճուրդի մասնակցին տրամադրվում է <<Աճուրդի մասնակցի վկայական>>:

18. Աճուրդի կանխավճարը և մուտքի վճարը վճարվում են աճուրդի կազմակերպչին:

19. Աճուրդում հաղթած է համարվում աճուրդի այն մասնակիցը, ով աճուրդավարի մուրճիկի երրորդ հատվածից հետո ներկայացրել է ամենաբարձր գնային հայտ:

20. Աճուրդի դրված գույքի ուսումնասիրման համար ժամկետ է սահմանվում կանոնակարգը հաստատելու որոշումն ուժի մեջ մտնելուց հետո 2020թվականի հուլիսի 1-ից մինչև հուլիսի 30-ը` յուրաքանչյուր աշխատանքային օր, ժամը` 10:00-ից մինչև 17:00-ն, Հայաստանի Հանրապետության Շիրակի մարզի Ախուրյան համայնքում:

21. Աճուրդի կանոնակարգին ծանոթացումը և լուսապատճեի տրամադրումը կատարվում է Ախուրյանի համայնքապետարանում՝ կանոնակարգը հաստատելու որոշումն ուժի մեջ մտնելուց հետո , 2020 թվականի հուլիսի 1-ից մինչև հուլիսի 29-ը՝ ժամը 900-ից մինչև 1700-ն:

22. Աճուրդը սկսվելուց մեկ ժամ առաջ աճուրդային հանձնաժողովը (աճուրդի կազմակերպիչ) իր նիստում գրանցում է աճուրդի մասնակիցներին` ստուգելով նրանց ինքնությունը, լիազորությունները հաստատող փաստաթղթերը և իր որոշմամբ թույլատրում է մասնակցել աճուրդին:

23. Աճուրդի արդյունքների մասին աճուրդի անցկացնելու օրը կազմվում է արձանագրություն, որն ստորագրում են` աճուրդային հանձնաժողովի ներկա անդամները և աճուրդի հաղթող մասնակիցը:

24. Աճուրդում հաղթող ճանաչված մասնակցի հետ արձանագրության ստորագրման պահից նրան են անցնում համապատասխան գույքի վերաբերյալ առք ու վաճառքի մասին պայմանագիր կնքելու իրավունքը:

25. Աճուրդում հաղթող ճանաչված մասնակցի հետ առք ու վաճառքի պայմանագիրը կնքվում է աճուրդի կայացման օրվանից հետո 10-օրյա ժամկետում:

26. Գույքի ամբողջ գնի վճարումը գնորդի կողմից կատարվում է աճուրդի կայացման օրվանից հետո 10-օրյա ժամկետում` հաշվանցելով մուծված նախավճարի գումարը:

27. Սահմանված ժամկետներում առք ու վաճառքի պայանագիրը չկնքելու և /կամ/ գույքի գինը չվճարելու դեպքում վճարված նախավճարը չի վերադարձվում և փոխանցվում է համայնքի բյուջե:

28. Գույքի առք ու վաճառքի նոտարական վավերացման հետ կապված ծախսերը կատարվում են աճուրդում հաղթող ճանաչված մասնակցի կողմից:

29. Աճուրդը կայանալու կամ չկայացած հայտարարվելու պահից մեկ աշխատանքային օրվա ընթացքում աճուրդում չհաղթած մասնակցին վերադարձվում է նախավճարը:

30. Աճուրդի մասնակցության հայտերն ընդունվում են Ախուրյանի համայնքապետարանում` աճուրդային հանձնաժողովի կողմից կանոնակարգը հաստատելու որոշումն ուժի մեջ մտնելուց հետո, 2020 թվականի հուլիսի 1-ից մինչև հուլիսի 29-ը ներառյալ` յուրաքանչյուր աշխատանքային օր, ժամը` 10:00-ից մինչև 17:00-ն:

31. Աճուրդին մասնակցել ցանկացողները ներկայացնում են `

1) հայտ` սահմանված ձևանմուշով,

2) ֆիզիկական անձանց համար` անձնագրի պատճեն,

3) իրավաբանական անձանց և համայնքների համար` ձեռնարկության հիմնադիր

 փաստաթղթերի պատճեները և ներկայացուցչի լիազորությունը հաստատող

 փաստաթուղթը,

4) նախավճարի մուծման անդորրագիրը:

32. Աճուրդային հանձնաժողովը աճուրդի արդյունքների վերաբերյալ կազմված եզրակացությունը մեկ օրվա ընթացքւմ ներկայացնում է համայնքի ղեկավարին:

33.Աճուրդում վաճառված գույքի նկատմամբ իրավունքները ենթակա են պետական գրանցման:

34. Աճուրդը համարվում է չկայացած եթե.

1) Աճուրդին ներկայացել է միայն մեկ գնորդ կամ չի ներկայացել որևէ գնորդ:

2) աճուրդի ընթացքում վաճառվող գույքի նախնական գնի հավելում չի կատարվել:

3) աճուրդում հաղթած անձը չի մուծել գնման գինը:

35. Աճուրդը հայտարարվում է չկայացած աճուրդային հանձնաժողովի որոշմամբ՝ ոչ ուշ քան նշված հանգամանքները ի հայտ գալու հաջորդ օրը:

36. Աճուրդը չկայանալու կամ անվավեր ճանաչվելու դեպքում կրկնական աճուրդը կազմակերպում և անցկացնում է չկայացած աճուրդից ոչ ուշ քան 10 օրացուցային օր հետո: Կրկնական աճուրդը կազմակերպում և անցկացնում է աճուրդային հանձնաժողովը` սույն կանոնակարգի և /կամ/ համայնքի ավագանու որոշմամբ սահմանված կարգով և պայմաններով:

37. Վերոհիշյալ կանոնների խախտմամբ անցկացված աճուրդը շահագրգիռ անձի հայցով դատարանը կարող է ճանաչել անվավեր: Աճուրդն անվավեր ճանաչելը հանգեցնում է դրանում հաղթած անձի հետ կնքված պայմանագրի անվավերության:

38. Աճուրդի մասնակիցների մասին տեղեկությունները հրապարակման ենթակա չեն:

**III . ԱՃՈՒՐԴԱՅԻ ՀԱՆՁՆԱԺՈՂՈՎԻ ԱՇԽԱՏԱՆՔՆԵՐԻ ԿԱԶՄԱԿԵՐՊՈՒՄԸ**

39. Աճուրդային հանձնաժողովն իր աշխատանքները կազմակերպում է նիստերի միջոցով:

40. Նիստերն իրավազոր են, եթե դրանց մասնակցում է հանձնաժողովի անդամների սահմանված թվի կեսից ավելին:

41. Հանձնաժողովի որոշումներն ընդունվում են, եթե դրանց օգտին քվեարկել է նիստին մասնակցած հանձնաժողովի անդամների կեսից ավելին:

42. Աճուրդավարը և արձանագրողը հաստատվում են համայնքի ավագանու կամ աճուրդային հանձնաժողովի որոշմամբ:

43. Աճուրդային հանձնաժողովը դադարեցնում է իր լիազորությունները՝ աճուրդը կայացած ճանաչվելու, աճուրդի կայացման մասին արձանագրությունը ստորագրելու և համայնքի ղեկավարին աճուրդի արդյունքների վերաբերյալ համապատասխան եզրակացություն ներկայացնելուց հետո:

**ԱԽՈՒՐՅԱՆ ՀԱՄԱՅՆՔԻ ՂԵԿԱՎԱՐ՝ ԱՐԾՐՈՒՆԻ ԻԳԻԹՅԱՆ**